Լա Սիեռա համալսարան

Լա Սիեռա համալսարանը ( La Sierra University կամ LSU ) մասնավոր, յոթերորդ օրվա ադվենտիստական համալսարան է Ռիվերսայդում, (Կալիֆոռնիա)։ Հիմնադրվել է 1922 թվականին որպես «La Sierra Academy» (Լա Սիեռա ակադեմիա), հետագայում դարձել է «La Sierra College» (Լա Սիեռա քոլեջ), ազատ արվեստի քոլեջ, այնուհետև 1967 թվականին միավորվել է Լոմա Լինդայի համալսարանին (LLU) և դարձել «Loma Linda University La Sierra College of Arts and Sciences» (կամ ավելի հայտնի որպես La Sierra Campus of LLU), այսինքն՝ «Լոմա Լինդայի համալսարանի արվեստի և գիտությունների Լա Սիեռա քոլեջ»: 1990 թվականին Լա Սիեռա համալսարանն առանձնացավ Լոմա Լինդայի համալսարանից՝ դառնալով «Լա Սիեռա համալսարան»՝ անկախ ուսումնական հաստատություն, թեպետ շարունակից գործել Յոթերորդ օրվա ադվենտիստների եկեղեցու հովանու ներքո։ Այն հավատարմագրված է WASC Ավագ քոլեջների և համալսարանների հանձնաժողովի (WSCUC), Ադվենտիստների հավատարմագրման ասոցիացիայի (AAA) և մի շարք առարկայական հավատարմագրման մարմինների կողմից։ 1990 թվականին անկախություն ձեռք բերելուց ի վեր, Լա Սիեռա համալսարանը բազմաթիվ ազգային և համաշխարհային տիտղոսներ է նվաճել «Enactus» (նախկինում ՝ «Ուսանողներ ազատ ձեռնարկատիրության մեջ ») մրցույթում։ 2000-ականների վերջին և 2010-ականների սկզբին վեճեր առաջացան Լա Սիեռայի գիտական ծրագրում էվոլյուցիայի դասավանդման վերաբերյալ։ Լա Սիեռան հիմնադրվել է 1922 թվականին, երբ Հարավարևելյան Կալիֆոռնիայի կոնֆերանսը, որը Ադվենտիստական եկեղեցու տարածաշրջանային կառավարման մարմիններից մեկն էր, ձեռք բերեց 300 ակր (120 հա) հողատարածք Ռիվերսայդ շրջանի չմիավորված տարածքում ՝ Ուիլիտս Ջ. Հոլից։ Հողատարածքը մի ժամանակ մաս էր կազմում Ռանչո Լա Սիեռա անունով մեքսիկական խոշոր հողային դրամաշնորհի, որից էլ Լա Սիեռան ստացել է իր ներկայիս անվանումը։ Տես նաև Ադվենտիստական կրթական համակարգ Յոթերորդ օրվա ադվենտիստական քոլեջների և համալսարանների ցանկ Ծանոթագրություններ